Môžem Užívať Clavin s Triplixanom a Nebiletom?
Dobrý deň chcel by som sa spýtať či môžem užívať Clavin keď beriem triplixan a nebilet alebo čo by ste mi odporučili na erekciu. Ďakujem za odpoveď
Dobrý deň,
ďakujeme za Vašu otázku.
Pri zvýšenom krvnom tlaku je možné príležitostné užívanie výživového doplnku Clavin (Original alebo Platinum), ale iba v prípade, že nie sú u Vás prítomné ďalšie komplikácie ako srdcová nedostatočnosť a arytmie. Užíva sa v množstve 4 kapsule naraz, najlepšie 1-4 hodiny pred pohlavným stykom. Pri dlhodobom užívaní je potrebná konzultácia s lekárom, ktorý pozná váš celkový zdravotný stav.
Poruchy reprodukčného systému (ako erektilná dysfunkcia) patria medzi vedľajšie účinky lieku Triplixam. Ak sa Vaše ťažkosti objavili v súvislosti s liečbou vysokého krvného tlaku, je potrebné o danej skutočnosti informovať Vášho lekára.
Želám príjemný deň.
S pozdravom
PharmDr. Veronika Kiabová